open-index/open-wikipedia-markdown huggingface dataset:
Vasilikí (Tríkala)

**Vasilikí** () on Kreikan kylä sekä samanniminen Metéoran kunnan kunnallisyksikkö (Δημοτική Ενότητα Βασιλικής, *Dimotikí Enótita Vasilikís*) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2&nbsp;200 ja varsinaisen Vasilikín kylän väkiluku 1&nbsp;375 (vuonna 2011).

Vasilikín kylä sijaitsee linnuntietä noin 11 kilometriä pohjoisluoteeseen Tríkalan kaupungista. Vasilikín kunnallisyksikkö käsittää pienen alueen Metéoran kunnan eteläosissa. Vasilikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Kleinón, Malakásin ja Tymfaían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vasilikín kunnallisyksikkö muodostuu seuraavista kyläyhdyskunnista ja asutuksista:

## Lähteet
Verdikoúsa

**Verdikoúsa** (, myös *Verdikoússa*, Βερδικούσσα) on Kreikan kylä sekä samanniminen Elassónan kunnan kunnallisyksikkö (Δημοτική Ενότητα Βερδικούσης/Βερδικούσσης, *Dimotikí Enótita Verdikoúsis/Verdikoússis*) ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2&nbsp;254 ja varsinaisen Verdikoúsan kylän väkiluku 1&nbsp;812 (vuonna 2011).

Verdikoúsan kylä sijaitsee linnuntietä noin 22 kilometriä lounaaseen Elassónan kaupungista ja noin 41 kilometriä luoteeseen Lárisasta. Verdikoúsan kunnallisyksikkö käsittää alueen Elassónan kunnan lounaisosassa. Verdikoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Ólympoksen, Potamián, Sarantáporon ja Tsaritsánin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Verdikoúsan kunnallisyksikkö muodostuu seuraavista kyläyhdyskunnista ja asutuksista:

## Lähteet
Ylä-Viteli

**Ylä-Viteli**  on Pirkanmaalla Oriveden Vitelin kulmakunnalla sijaitseva järvi.

## Maantietoa
Järven pinta-ala on 6,0 hehtaaria, se on 800 metriä pitkä ja 200 metriä leveä. Se sijaitsee kapeassa laaksossa yhdessä muiden Vitelijärvien kanssa. Siinä ei ole kartan mukaan saaria. Järven rantaviivan pituus on 1,9 kilometriä ja sen rannoille on rakennettu viisi vapaa-ajan asuntoa. Niille tulee tiet Hirsilän ja Untavan suunnilta. Järven lasku-uoman yli kulkee silta.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Taipaleenjoen aluelaosan alueeseen (35.743) järvi kuuluu. Järven vedenpinnan korkeus on 151,7 metriä mpy ja sen vedenpinta on samalla korkeudella kuin viereisillä Vitelijärvillä. Siihen on johdettu viisi suo-ojaa, joista kaksi on muita pitempiä. Pisin oja tuo Norojärven vedet Ylä-Viteliin. Järvi on yhteydessä toiseen Vitelijärveen matalan salmen kautta. Vesireitti johtaa Vitelijärvenojaa pitkin Iso-Miekan kautta Sääksjärveen.

## Historiaa
Vuoden 1957 peruskartassa ylitti kapean salmen kärrypolku, joka oli nykyisen tien edeltäjä. Se johti metsäalueen maatiloille. Vitelin kylään oli raivattu pieniä peltopalstoja, joista tuli myöhemmin suurempia maatilan peltoja. Yksi pelloista sijaitsi järven pohjoisrannassa. Vitelijärvenojan entinen nimi oli Nuijanoja.

## Lähteet
Ágnanta

**Ágnanta** () on Kreikan kylä sekä samanniminen Kentriká Tzoumérkan kunnan kunnallisyksikkö (Δημοτική Ενότητα Αγνάντων, *Dimotikí Enótita Agnánton*) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 1&nbsp;800 ja varsinaisen Ágnantan kylän väkiluku 283 (vuonna 2011).

Ágnantan kylä sijaitsee Athamaniká-vuoristossa linnuntietä noin 29 kilometriä kaakkoon Ioánninasta ja noin 36 kilometriä pohjoiskoilliseen Ártasta. Ágnantan kunnallisyksikkö käsittää Kentriká Tzoumérkan kunnan luoteisosan. Ágnanta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kentriká Tzoumérkan kunnaksi yhdessä Athamanían, Melissourgoín ja Theodórianan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágnantan kunnallisyksikkö muodostuu seuraavista kyläyhdyskunnista ja asutuksista:

## Lähteet
Áno Kalamás

**Áno Kalamás** (; virallisesti Δημοτική Ενότητα Άνω Καλαμά, *Dimotikí Enótita Áno Kalamá*) on yksi Pogónin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 2&nbsp;526 (vuonna 2011).

Áno Kalamáksen kunnallisyksikkö, suomeksi ”Ylä-Kalamás”, käsittää alueen Pogónin kunnan eteläosassa. Sen nimi viittaa alueen sijaintiin Thýamis- eli Kalamás-joen yläjuoksulla. Kunnallisyksikön suurin asutus on Parakálamoksen kylä. Áno Kalamás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Pogónin, Delvinákin, Kalpákin, Lávdanin ja Pogonianín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Áno Kalamáksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Ágios Dimítrios (Ioánnina)

**Ágios Dimítrios** (; virallisesti Δημοτική Ενότητα Αγίου Δημητρίου, *Dimotikí Enótita Agíou Dimitríou*) on yksi Dodónin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 4&nbsp;566 (vuonna 2011).

Ágios Dimítrioksen kunnallisyksikkö käsittää Dodónin kunnan itäosan. Se on nimetty Pyhän Demetrioksen mukaan. Kunnallisyksikön suurin asutus on Káto Kryfovón kylä. Ágios Dimítrios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dodónin kuntaan yhdessä Lákka Soulíoun ja Séllesin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Dimítrioksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Ágios Dimítrios

**Ágios Dimítrios** (, ”Pyhä Demetrios”) voi viitata seuraaviin paikkoihin Kreikassa:

* Ágios Dimítrios, kaupunki ja kunta Etelä-Ateenan alueyksikössä Attikan alueella
** Ágios Dimítrioksen metroasema, Ateenan metron asema Ágios Dimítrioksen kaupungissa
* Ágios Dimítrios, Dodónin kunnan kunnallisyksikkö Ioánninan alueyksikössä Epeiroksen alueella
* Ágios Dimítrios, kylä Kropían kunnassa Itä-Attikan alueyksikössä Attikan alueella
* Ágios Dimítrios, kylä Nikólaos Skoufásin kunnassa Ártan alueyksikössä Epeiroksen alueella
* Ágios Dimítrios, kylä Réthymnon kunnassa Réthymnon alueyksikössä Kreetan saarella ja alueella
Anógeio

**Anógeio** (; myös *Anógio*) on Kreikan kylä sekä samanniminen Ziróksen kunnan kunnallisyksikkö (Δημοτική Ενότητα Ανωγείου, *Dimotikí Enótita Anogeíou*) ja entinen itsenäinen kunta. Se sijaitsee Prévezan alueyksikössä Epeiroksen alueella. Koko kunnallisyksikön väkiluku on 890 ja varsinaisen Anógeion kylän väkiluku 61 (vuonna 2011).

Anógeion kylä sijaitsee linnuntietä noin 33 kilometriä eteläkaakkoon Ioánninasta ja noin 24 kilometriä pohjoisluoteeseen Ártasta. Anógeion kunnallisyksikkö käsittää Ziróksen kunnan koillisosan. Anógeio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ziróksen kunnaksi yhdessä Filippiádan, Kranéan ja Thesprotikón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Anógeion kunnallisyksikkö muodostuu seuraavista kyläyhdyskunnista ja asutuksista:

## Lähteet
Dístrato

**Dístrato** () on Kreikan kylä sekä samanniminen Kónitsan kunnan kunnallisyksikkö (Δημοτική Ενότητα Δίστρατου, *Dimotikí Enótita Dístratou*) ja entinen itsenäinen kyläkunta. Se sijaitsee Ioánninan alueyksikössä Epeiroksen alueella. Kylän ja kunnallisyksikön väkiluku on 278 (vuonna 2011).

Dístraton kylä sijaitsee Píndos-vuoristossa linnuntietä noin 43 kilometriä pohjoiskoilliseen Ioánninasta. Dístraton kunnallisyksikkö käsittää Kónitsan kunnan itäisimmän osan. Dístrato oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kónitsan kuntaan yhdessä Aetomilítsan, Foúrkan ja Mastorochórian kanssa, jolloin se muuttui uuden kunnan kunnallisyksiköksi.

## Lähteet
D-studio

**D-studio** oli Jarno Hännisen omistama metallimusiikkiin erikoistunut musiikkistudio, joka sijaitsi Nurmijärven Klaukkalassa. Se oli toiminnassa vuodesta 2002 helmikuuhun 2017, kun sen toiminta loppui kotiäänittämisen yleistymisen seurauksena. Studio keräsi mainetta erityisesti paikkana, jossa nuorille omakustanneyhtyeet tuotettiin korkeatasoista jälkeä kohtuuhintaan.

Studiossa ovat äänittäneet mm. Gloomy Grim, Million Dollar Beggars, Beherit, Turmion Kätilöt, Teräsbetoni ja Before the Dawn.

## Lähteet
Filothéi (Árta)

**Filothéi** (; virallisesti Δημοτική Ενότητα Φιλοθέης, *Dimotikí Enótita Filothéis*) on yksi Ártan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 5&nbsp;443 (vuonna 2011).

Filothéin kunnallisyksikkö käsittää alueen Ártan kunnan keskiosissa. Sen suurin asutus on Chalkiádesin kylä, joka toimi myös lakkautetun kunnan kuntakeskuksena. Filothéi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ártan kuntaan yhdessä Amvrakikóksen, Vlachérnan ja Xirovoúnin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Filothéin kunnallisyksikkö muodostuu seuraavista kyläyhdyskunnista ja asutuksista:

## Lähteet
Irákleia (Árta)

**Irákleia** (; myös *Iráklia*; virallisesti Δημοτική Ενότητα Ηρακλείας, *Dimotikí Enótita Irakleías*) on yksi Geórgios Karaïskákisin kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 1&nbsp;239 (vuonna 2011).

Irákleian kunnallisyksikkö käsittää Geórgios Karaïskákisin kunnan pohjoisen keskiosan. Sen suurin asutus on Epáno Sésin kylä. Irákleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Geórgios Karaïskákisin kuntaan yhdessä Tetrafylían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Irákleian kunnallisyksikkö muodostuu seuraavista kyläyhdyskunnista ja asutuksista:

## Lähteet
Kalarítes

**Kalarítes** (, myös Καλαρρύτες, *Kalarrýtes*; arom. *Călăreți*) on Kreikan kylä sekä samanniminen Vóreia Tzoumérkan kunnan kunnallisyksikkö (Δημοτική Ενότητα Καλαριτών/Καλαρρυτών, *Dimotikí Enótita Kalaritón/Kalarrytón*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 192 ja varsinaisen Kalarítesin kylän väkiluku 130 (vuonna 2011).

Kalarítesin kylä sijaitsee Lákmos-vuoren rinteessä linnuntietä noin 25 kilometriä itäkaakkoon Ioánninasta. Kalarítesin kunnallisyksikkö käsittää alueen Vóreia Tzoumérkan kunnan koillisosassa. Kalarítes on alkuperältään aromanialaisten kylä. Se tunnetaan perinteisistä kivitaloistaan sekä koruseppäperinteestään. Sieltä oli kotoisin myös Bulgari-korumerkin perustaja Sotírios Voúlgaris.

Kalarítes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Katsanochórian, Matsoúkin, Prámantan, Syrrákon, Tzoumérkan ja Vathýpedon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kalarítesin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Katsanochória

**Katsanochória** (; virallisesti Δημοτική Ενότητα Κατσανοχωρίων, *Dimotikí Enótita Katsanochoríon*) on yksi Vóreia Tzoumérkan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 2&nbsp;181 (vuonna 2011).

Katsanochórian kunnallisyksikkö käsittää Vóreia Tzoumérkan kunnan lounaisosan. Sen suurin asutus on Ellinikón kylä. Katsanochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Kalaríteen, Matsoúkin, Prámantan, Syrrákon, Tzoumérkan ja Vathýpedon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Katsanochórian kunnallisyksikkö muodostuu seuraavista kyläyhdyskunnista ja asutuksista:

## Lähteet
Fanári

**Fanári** (, ”Majakka”, ”Lyhty”) voi viitata seuraaviin paikkoihin Kreikassa:

* Fanári, Párgan kunnan kunnallisyksikkö ja entinen kunta Prévezan alueyksikössä Epeiroksen alueella
* Loutró eli Fanári, saari Kreetan etelärannikon edustalla
* Mikronísi eli Fanári, saari Mirampéllonlahdessa Kreetan Ágios Nikólaoksen kaupungin edustalla
* Pýlos eli Fanári, saari Jooniansaarten saariryhmässä Pýloksen kaupungin edustalla
Fanári (Préveza)

**Fanári** (; virallisesti Δημοτική Ενότητα Φαναρίου, *Dimotikí Enótita Fanaríou*) on yksi Párgan kunnan kunnallisyksiköistä ja entinen itsenäinen Kreikan kunta. Se sijaitsee Prévezan alueyksikössä Epeiroksen alueella. Kunnallisyksikön väkiluku on 7&nbsp;962 (vuonna 2011).

Fanárin kunnallisyksikkö käsittää Párgan kunnan itäosan. Sen suurin asutus on Kanallákin kaupunki. Fanári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Párgan kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Fanárin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Komméno

**Komméno** () on Kreikan kylä sekä samanniminen Nikólaos Skoufáksen kunnan kunnallisyksikkö (Δημοτική Ενότητα Κομμένου, *Dimotikí Enótita Komménou*) ja entinen itsenäinen kyläkunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 769 ja varsinaisen Komménon kylän väkiluku 626 (vuonna 2011).

Komménon kylä sijaitsee Árachthos-joen itäpuolella lähellä sen suuta ja Amvrakikóslahden rantaa, linnuntietä noin 13 kilometriä eteläkaakkoon Ártasta. Komménon kunnallisyksikkö käsittää Nikólaos Skoufáksen kunnan eteläisimmän osan. Komméno oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Árachthoksen, Kompotín ja Pétan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Komménon kunnallisyksikkö muodostuu seuraavista kyläyhdyskunnista ja asutuksista:

## Lähteet
Olli Nylander

**Olli Nylander** (4. heinäkuuta 1898 Kemi – 17. tammikuuta 1956 Kemi) oli juristi ja Kemin ensimmäinen kaupunginjohtaja. 

Olli Nylanderin vanhemmat olivat kauppias Niilo Nylander ja Eva Dagmar Saarela ja puoliso vuodesta 1930 Agne Viola Berg. Nylander tuli ylioppilaaksi Kemin suomalaisesta yhteiskoulusta 1917. Hän suoritti ylemmän oikeustutkinnon 1924 ja lakitieteen kandidaatin tutkinnon 1925 ja sai varatuomarin arvon 1926. Lakitieteen lisensiaatiksi Nylander valmistui 1950. Hän oli asianajaja Kemissä, Kokkolassa ja Vaasassa 1925–1930 ja Vaasan hovioikeuden kanslisti 1928–1930. Kemin kaupunginjohtajana Nylander toimi 1. huhtikuuta 1930 alkaen aina kuolemaansa saakka,  oltuaan ensin hyvin lyhyen aikaa Kemin kaupunginsihteeri.

## Lähteet
Matti Puolakka

**Matti Juha Puolakka** (25. syyskuuta 1947 Helsinki – 26. marraskuuta 2018 Helsinki ) oli suomalainen ajattelija, joka tuli tunnetuksi lähinnä 1960-luvun lopun maolaiseksi tulkitun liikkeen edustajana. Myöhemmin hän otti etäisyyttä perinteiseen vasemmistolaisuuteen ja perusti Vaihtoehtoliike Idun. 
## Perhetausta ja opinnot
Matti Puolakan isä Pauli Puolakka oli kommunisti, joka oli toiminut Akateemisen Sosialistiseuran sihteerinä 1930-luvulla ja Punaisessa Valpossa 1940-luvun lopulla. Kansanedustaja Mirjam Vire-Tuominen oli Puolakan täti äidin puolelta.

Matti Puolakka opiskeli Helsingin yliopistossa sosiologiaa, estetiikkaa ja arkeologiaa, mutta opinnot jäivät kesken.  

## Yhteiskunnallinen toiminta

Puolakka oli 1960-luvun lopulta alkaen niitä harvoja Suomessa, jotka asettuivat Kiinan ja Neuvostoliiton kiistassa Kiinan kannalle. Hän perusti ystävineen vuonna 1965 Suomen Helsingin Sosialistisen Teiniyhdistyksen. Vuonna 1967 hän perusti Helsingin Marxilais-Leniniläisen Seuran yhdessä samanmielisten kanssa. Perusteluna oman järjestön perustamiselle oli, että Suomen kommunistisessa puolueessa ei sallittu avointa keskustelua Kiinan ja Neuvostoliiton ns. suuresta polemiikista. Sittemmin Puolakka toimi Marxilais-leniniläisissä ryhmissä (MLR, 1973–1977) ja Vaihtoehtoliike Idussa (1978–1989). 

Vuoden 1989 jälkeen Puolakka ei enää juurikaan toiminut julkisuudessa. Hänen ajatuksiaan jaettiin lähinnä monisteina.

## Puolakan ajattelun tutkimus
Puolakan ajattelusta on tehty pro gradu -työ. 

Uusi historia ry julkaisi keväällä 2019 Puolakan näkemyksiin perustuvan teoksen *Pelastuuko Euroopan unioni?*  Yhdistys on myös alkanut julkaista Puolakan historianfilosofiaa sitä varten perustetulla internetsivustolla. 

## Kirjallinen ja audiovisuaalinen jäämistö

Matti Puolakka jätti kirjallisen ja audiovisuaalisen jäämistönsä Uusi historia ry:lle. Puolakan julkaistuja ja julkaisemattomia esseitä, artikkeleita ja puheita löytyy Kansan Arkistosta ja Kansallisarkistosta. 

## Julkaisut

### Kirjat ja vihkot

* Matti Puolakka: Kysymyksiä marxilaisesta ihmiskäsityksestä. Itula, Helsinki 1980. 
* 
* Matti Puolakka: Huvudfrågan är människoväsendet, “Den kinesiska kulturrevolutionens misslyckande och marxismens kris, världshistoriens största vändning och nödvändigheten av en ny världsåskådning.” Andelslaget Aurora, Helsingfors. (1983)
* 101 teesiä typeryydestä ja muita teesejä muista aiheista, Vaihtoehtoliike Itu (1979) 
* 101 lisäteesiä typeryydestä, Vaihtoehtoliike Itu (1979)
* Teesejä ihmisestä ja ihmissuhteista, Vaihtoehtoliike Itu (1979)
* 
* 

### Verkkojulkaisu

* 

## Lähteet
Ella Haavisto

**Ella Haavisto** (s. 2002) on suomalainen tennispelaaja, joka edustaa Tampereen tennisseuraa. Haavisto on edustanut Suomea Fed Cupissa 2018. Hänen omien sanojensa mukaan hänen vahvuutensa ovat syöttö, kämmen ja nopeus. Haavisto on oikeakätinen ja on pelannut aiemmin Smash-Kotka-seurassa.
## Lähteet
Vitelijärvi (pohjoinen)

**Vitelijärvi**  on Pirkanmaalla Oriveden Vitelin kulmakunnalla sijaitseva järvi.

## Maantietoa
Järven pinta-ala on 5,1 hehtaaria, se on 800 metriä pitkä ja 100 metriä leveä. Se sijaitsee pitkässä laaksossa yhdessä Ylä-Vitelin kanssa, joka on siihen yhteydessä salmen kautta. Järvellä on kartan mukaan yksi saari, joka sijaitsee sen kaakkoispäässä ja on halkaisijaltaan yli 50 metriä. Järven rantaviivan pituus on 2,1 kilometriä ja se on autio. Järvelle tulee kaksi tietä Vitelistä, josta toinen ylittää järven salmen kohdalla.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Taipaleenjoen aluelaosan alueeseen (35.743) järvi kuuluu. Järven vedenpinnan korkeus on 151,7 metriä mpy ja sillä on sama vedenpinnan korkeus kuin Ylä-Vitelillä. Siihen on johdettu kaksi metsäojaa ja sen laskuoja laskee kaakossa sijaitsevaa toiseen Vitelijärveen. Vesireitti jatkaa Vitelijärvenojaa myöten Iso-Miekkaan ja sitten Sääksjärveen.

## Historiaa
Vuoden 1957 peruskartassa sen eteläpuolella sijaitsi kolme ja pohjoispuolella yksi maatila, joiden peltoja oli raivattu järven lähelle. Vitelijärvenoja oli tuolloin nimeltään Nuijanoja.

## Lähteet
Vitelijärvi (eteläinen)

**Vitelijärvi**  on Pirkanmaalla Oriveden Vitelin kulmakunnalla sijaitseva järvi.

## Maantietoa
Järven pinta-ala on 5,6 hehtaaria, se on 550 metriä pitkä ja 200 metriä leveä. Se sijaitsee kaakkoispäässä pitkässä laaksossa, sijaitsevat laakson kaksi muutakin järveä: Ylä-Viteli ja pohjoisempi Vitelijärvi. Järvellä ei ole kartan mukaan saaria ja sillä on kaksi kapeaa lahtea. Järven rantaviivan pituus on 1,4 kilometriä ja sen rannoille on rakennettu neljä vapaa-ajan asuntoa. Niille tulee tiet Hirsilästä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Taipaleenjoen aluelaosan alueeseen (35.743) järvi kuuluu.  Järven vedenpinnan korkeus on 151,6 metriä mpy. Siihen on johdettu neljä metsä- tai suo-ojaa. Valuma-alueen yläpuolella sijaitsevasta toisesta Vitelinjärvestä siihen tulee laskuoja. Ojalla on pudotusta vain 0,1 metriä. Järven oma laskuoja Vitelijärvenoja laskee yli kilometrin päässä Iso-Miekkaan. Vaikka ojalla on pudotusta 6,7 metriä, virtaa se hitaasti meanderoiden. Vesireitti jatkaa Lukkarinojaa myöten Pikku-Miekkaan ja siitä Sääksjärveen.

## Historiaa
Vuoden 1957 peruskartassa laskuoja nimi oli Nuijanoja.

## Lähteet
Sami Saarinen

**Sami Saarinen** -nimisiä henkilöitä ovat:

* Sami Saarinen (s. 1968), suomalainen jääkiekkoilija
* Sami Saarinen (s. 1989), suomalainen salibandyn pelaaja
Ekáli

**Ekáli** () voi viitata seuraaviin paikkoihin Kreikassa:

* Ekáli, kaupunki ja Kifisián kunnan kunnallisyksikkö Pohjois-Ateenan alueyksikössä Attikan alueella
* Ekáli, Zítsan kunnan kunnallisyksikkö Ioánninan alueyksikössä Epeiroksen alueella
Sami Saarinen (jääkiekkoilija)

**Sami Saarinen** (s. 16. marraskuuta 1968 Rauma) on suomalainen entinen jääkiekkoilija. Saarinen on Porin Ässien kasvatti ja pelasi ennen liigauraansa seuran junioriorganisaatiossa. Keväällä 1989 Saarinen pääsi tekemään liigadebyyttinsä runkosarjan viimeisessä pelissä ja pelasi myös kevään kaksi putoamiskarsintaottelua. Seuraavalla kaudella Ässien pudottua divariin Saarinen pelasi vakiokokoonpanossa 43 ottelua. Saarinen edusti Ässiä myös kolmella seuraavalla liiga-kaudella.
Kaudeksi 1993–1994 Saarinen siirtyi Turkuun pelaamaan divaria sikäläisen Kiekko-67:n joukkueessa.

Kaudeksi 1998–1999 Saarinen siirtyi Englantiin, jossa pelasi yhdeksän ottelua toisen sarjatason Paisley Piratesin riveissä ja 16 ottelua kolmannella sarjatasolla Oxford City Bladesin joukkueessa.

## Lähteet
*
Marina de Tavira

**Marina de Tavira Servitje** (s. 30. marraskuuta 1974 México, Meksiko) on meksikolainen näyttelijä, joka on näytellyt sekä teatterissa, elokuvissa että televisiossa. Hän oli vuonna 2019 parhaan naissivuosan Oscar-ehdokkaana elokuvasta *[[Roma (vuoden 2018 elokuva)|Roma]]*.

## Elämä
Marina de Tavira syntyi vuonna 1974 Méxicossä. Hänen isoisänsä oli maailman suurimman leipomotuotteiden valmistajan Grupo Bimbon perustaja Lorenzo Servitje. Marinan isä oli puolestaan asianajaja Juan Pablo de Tavira, joka murhattiin epäilyttävissä olosuhteissa.

De Tavira opiskeli useissa teatterikouluissa ja aloitti uransa teatterissa. Hän pääsi kansalliseen teatteriseurueeseen ja Línea de Sombra -teatteriin. De Tavira sai vuonna 2000 roolin Sandra Félixin ohjaamasta näytelmästä *Feliz nuevo siglo Doktor Freud*, jossa hän esitti Sigmund Freudin potilastapausta Doraa. Näytelmä sai hyvän vastaanoton, ja ''La Jornada'' -lehden teatterikriitikko Noé Morales Muñoz nosti de Taviran roolityön suureksi ja miellyttäväksi yllätykseksi.

De Tavira sai vuonna 2005 roolin Busi Cortésin elokuvasta *Hijas de su madre: las Buenrostro*. Seuraavana vuonna hän teki ensimmäisen pääroolinsa elokuvassa *Efectos secundarios*. Hän jatkoi sekä teatterissa että elokuvissa. Teatterissa de Tavira näytteli muun muassa Bertolt Brechtin, Harold Pinterin, David Mametin ja Ximena Escalanten näytelmissä. Televisiotuotantojen puolella de Tavira esiintyi muun muassa Netflixin *Ingobernable*-sarjassa.

De Tavira näytteli vuonna 2018 ilmestyneessä elokuvassa *Roma* keskiluokkaista neljän lapsen äitiä Sofíaa, joka pohjautuu ohjaaja Alfonso Cuarónin omaan äitiin. De Tavira sai roolityöstään ehdokkuuden parhaan naissivuosan Oscariin.

## Lähteet

## Aiheesta muualla

*
Anna-Elina Lehesjoki

**Anna-Elina Lehesjoki** (s. 19. heinäkuuta 1960) on suomalainen lääketieteen tohtori, joka työskentelee Helsingin yliopiston lääketieteellisen genetiikan professorina ja Folkhälsanin tutkimuskeskuksen johtajana.

Lehesjoki valmistui Helsingin yliopistosta lääkäriksi (LL 1985) ja lääketieteen tohtoriksi (LT 1989). Hänen englanninkielinen väitöskirjansa (1989) käsitteli  verenvuototaudin eli hemofilian A-tyyppiä (klassinen verenvuototauti) molekyylitasolla suomalaisen tutkimusaineiston pohjalta. Tutkimustyö oli otsikoitu *Hemophilia A : molecular studies in Finnish families*. Lääketieteellisen genetiikan dosentti hän on ollut vuodesta 1997 (Helsingin yliopisto).
 
Lehesjoen tieteellinen tuotanto on laaja. Monet hänen yhdessä työtoveriensa kanssa tekemiensä tutkimusten tuloksista on julkaistu tieteen arvostetuimmissa sarjoissa (kuten Nature Genetics, PLoS One ja Science).  

Lehesjoki on ollut Suomalaisen tiedeakatemian jäsen vuodesta 2013 ja Suomen Tiedeseuran jäsen vuodesta 2018.

## Lähteet

## Aiheesta muualla
*Tutkimusryhmät / Medicum, Lääketieteellisen genetiikan ja perinnöllisyyslääketieteen osasto (biomedicum.fi)
Gunilla Widén

**Gunilla Widén** (2011 saakka *Widén-Wulff*; s. 18. joulukuuta 1967) on suomalainen yhteiskuntatieteen tohtori ja Åbo Akademin informaatiotutkimuksen professori (2008–).

Widén on valmistunut tohtoriksi Åbo Akademista. Hänen ruotsinkielinen väitöskirjansa (2001) tarkasteli suomalaisen vakuutusyhtiön informaatiokulttuuria laadullisella tutkimusotteella. Widén on ollut Tampereen yliopiston dosentti vuodesta 2007.

Widén on Suomen Tiedeseuran jäsen (2015–).
 
## Lähteet

## Aiheesta muualla
*Gunilla Widen  (researchgate.net)
Anthem

**Anthem** oli BioWaren kehittämä ja Electronic Artsin julkaisema toimintaroolipeli, joka julkaistiin vuonna  PlayStation 4:lle, Windowsille ja Xbox Onelle.

Ennen julkaisua pelistä käytettiin nimeä *Beyond*, joka muutettiin koska tavaramerkin saaminen nimelle olisi ollut liian vaikeaa. Peli oli *elävän sisällön* (*[[live service]]*) peli kuten *[[Destiny (videopeli)|Destiny]]*.

Helmikuussa 2021 ilmoitettiin pelin jatkokehityksen lopettamisesta ja pelin parissa työskennellyt ryhmä on siirretty seuraavan *Dragon Age* -pelin pariin. Heinäkuussa 2025 Electronic Arts ilmoitti, että pelin palvelimet suljetaan 12. tammikuuta 2026. Palvelimien sulkemisen jälkeen peliä ei voi enää pelata lainkaan.

## Kehitys
Pelin kehitys oli sekava ja seitsemän vuoden kehityksen aikana peli päätyi tuotantoon vasta viimeisenä 18 kuukauden ajalle. Pelin tarina muuttui kehityksen aikana useasti ja kehittäjillä ei ollut selvää kuvaa tavoitteista.

Erääksi ongelmaksi kehityksen aikana kerrotaan olevan pelissä käytetty Frostbite-pelimoottori. Frostbite oli kehitetty DICE:n *[[Battlefield]]*-pelisarjaa varten eikä siinä ollut tukea ominaisuuksille kuten pelin tallennus ja lataus. Lisäksi verkkopelin vaatimuksien johdosta ominaisuuksia toteutettiin uudestaan. 

Osa kehittäjistä oli sidottu *[[Mass Effect: Andromeda]]n* viimeistelyyn sekä EA:lle tärkeään *[[FIFA (pelisarja)|FIFA]]*-pelisarjaan.

Biowarea ja peliteollisuutta kritisoitiin työympäristöstä, joka johti työntekijöiden loppuunpalamiseen. Useita Biowaren työntekijöitä päätyi "stressilomalle" pelin kehityksen aikana tai sen jälkeen.

## Vastaanotto
IGN antoi pelille arvosanaksi 6.5/10 arvostelussaan.

GameSpot antoi pelille arvosanaksi 6/10 arvostelussaan.

## Kritiikki
Eräillä pelaajilla todettiin pelin kaatumisen aiheuttamista lisäongelmista, johon EA pyysi pelaajilta apua. Eräissä tapauksissa pelikonsoli ei enää käynnistynyt pelin kaatumisen jälkeen.

## Lähteet

## Aiheesta muualla
*
Frostbite

**Frostbite** voi tarkoittaa jotain seuraavista:
* Frostbite Engine, DICE:n kehittämä pelimoottori
* Frostbite Metalfest, lahtelainen metallimusiikin tapahtuma
* *[[Pakkasveri]]*, ruotsalainen elokuva, englanniksi *Frostbite*
* *[[Frostbite (videopeli)|Frostbite]]*, vuoden 1983 videopeli
* *[[Frostbite (albumi)|Frostbite]]*, Albert Collinsin albumi
* Frostbite, sarjakuvahahmo (useita)
Petri Rajala (poliitikko)

**Petri Johannes Rajala** (s. 24. kesäkuuta 1993 Tampere) on suomalainen kokoomuksen poliitikko, lakimies ja ekonomi. Rajala on Tampereen kaupunginvaltuuston ja Pirkanmaan liiton maakuntavaltuuston jäsen. Koulutukseltaan Rajala on oikeustieteen maisteri ja kauppatieteiden maisteri.

## Poliittinen ura
Kunnallisvaaleissa Rajala on ollut ehdolla kotikaupungissaan Tampereella neljä kertaa, vuosina 2012, 2017, 2021 ja 2025. Vuoden 2012 vaaleissa Rajala jäi varasijalle 252 äänen tuloksella. Vuoden 2017 vaaleissa hänet valittiin valtuuston varsinaiseksi jäseneksi 547 äänellä. Vuoden 2021 vaaleissa hänet valittiin jatkokaudelle valtuustoon 419 äänellä. Vuoden 2025 vaaleissa hänet valittiin jatkokaudelle 425 äänellä. Rajala oli myös ehdolla vuoden 2019 eduskuntavaaleissa Pirkanmaan vaalipiirissä saaden yhteensä 448 ääntä.

Rajala on ollut aktiivinen Kokoomusnuorten jäsen ja toiminut useissa järjestön luottamustoimissa, muun muassa Pirkanmaan Kokoomusnuorten puheenjohtajana sekä Kokoomusnuorten liittohallituksessa ja sen kansainvälisten asioiden työryhmässä ja Kokoomuksen Nuorten Tampereen Aluejärjestön puheenjohtajana.

## Lähteet
Valioasu

**Valioasu Oy** oli vuosina 1951–1990 toiminut suomalainen vaateliikkeiden ketju, joka työllisti suurimmillaan satoja ihmisiä. Valioasun perusti kauppaneuvos Reino Lemmetty (1921–2004), joka kasvatti vuonna 1946 ostamastaan Mikkelin Kansanpuku Oy:stä valtakunnallisen Valioasu-ketjun.

Vuonna 1951 Mikkelistä alkanut Valioasu-ketju laajeni vähitellen moniin Suomen kaupunkeihin. Sillä oli omaa maahantuontia sekä oma ompelimo naistenvaatteiden pienimuotoista ateljeevalmistusta varten.

Vuonna 1989 SOK osti Valioasun kovaan hintaan Lemmetyltä. Valioasulla oli tuolloin myymälät Mikkelissä, Helsingissä, Tampereella, Turussa, Kuopiossa, Kouvolassa, Jyväskylässä ja Seinäjoella. SOK osti samoihin aikoihin myös Kuusinen-vaatekaupan ja perusti Valioasu-yhtiön alaisuuteen omaan mallistoon perustuneen Kino-vaateketjun. Kymmenkunta myymälää avanneen Kinon toiminta jäi noin vuoden mittaiseksi. Myös Valioasu lopetettiin vuonna Suomen 1990-luvun alun laman kynnyksellä 1990.

## Katso myös
* Valioasun talo

## Lähteet

## Aiheesta muualla
*Reino Lemmetty Kansallisbiografian Talouselämän vaikuttajat -tietokannassa (maksullinen)
David Graeber

**David Rolfe Graeber** (12. helmikuuta 1961 New York – 2. syyskuuta 2020 Venetsia) oli yhdysvaltalainen antropologi ja anarkisti. Hän työskenteli antropologian professorina London School of Economicsissa.

Graeberia on luonnehdittu muun muassa ”yhdeksi aikakautemme suurimmista ajattelijoista”. Hän oli myös yksi Occupy Wall Street -liikkeen johtohahmoista.

## Teoksia
* 
*  
* 
* 
* 
* 
* 
* 
* 
* 
* 
* 

### Suomennetut teokset
* 
* Graeber, David: *Perimmäinen* *salattu totuus maailmasta*. (Alkuteos *The Ultimate Hidden Truth of the World*, suomentanut Anna Tuomikoski) Helsinki: Teos, 2025. 

## Lähteet

## Aiheesta muualla
*Anna pois Suomennos tekstistä "Give it Away".
*Velka: ensimmäiset 5 000 vuotta Suomennos tekstistä "Debt. The First Five Thousand Years." Mute. Vol. 2, No. 12, 2009
*Vallankumous käännetyssä järjestyksessä Suomennos tekstistä "Revolution in reverse". Radical Anthropology. No. 1, 2007, 6–16.
*Hevonpaskatyöpaikkojen ilmiö
*Miksi maailman johtajat tukevat Turkin brutaalia hyökkäystä kurdien Afriniin?
Albanian sisällissota

**Albanian sisällissota**, joka tunnetaan myös nimellä *Albanian kapina*, oli Albanian pyramidikriisi. Se oli Ponzi-huijauksen aiheuttama epäjärjestyksen aika Albaniassa vuonna 1997. 

Tammikuussa 1997 ne Albanian kansalaiset, jotka olivat menettäneet yhteensä 1,2 miljardia dollaria pyramiidihuijauksessa, alkoivat protestoida kaduilla. Helmikuussa tuhannet siviilit aloittivat päivittäiset mielenosoitukset. Mielenosoittajat vaativat hallitusta korvaamaan heidän menettämänsä rahat. 2. marraskuuta presidentti Aleksandër Meksi julisti hätätilan. 11. marraskuuta Albanian sosialistisen puolueen johtajasta Baskhim Finosta tuli Albanian pääministeri. Vallan vaihtuminen ei kuitenkaan lopettanut levottomuuksia ja mielenosoitukset levisivät Pohjois-Albaniaan. Vaikka hallitus ja armeija tukahduttivat kapinointia pohjoisessa, ne eivät kyenneet ylläpitämään järjestystä. Etelä-Albaniassa kapinalliset ja rikollisryhmät ottivat vallan.

Albanian kaikissa suurissa väestökeskuksissa oli 13. marraskuuta mielenosoituksia. Ulkomaat alkoivat evakuoida kansalaisiaan Albaniasta. Evakuointioperaatioita olivat muun muassa operaatio Libelle, operaatio Silver Wake ja operaatio Kosmas. 28. marraskuuta Yhdistyneiden kansakuntien turvallisuusneuvosto lähetti 7&nbsp;000 rauhanturvaajaa palauttamaan järjestyksen Albaniaan. 15. huhtikuuta aloitettiin Operaatio Alba, joka auttoi palauttamaan järjestyksen maahan. Monet levottomuuksien aikana ryöstetyt aseet päätyivät Kosovon vapautusarmeijan käsiin ja niistä käytettiin Kosovon sodassa.
Poplarin asema

**Poplar** on Docklands Light Railwayn (DLR) asema Poplarissa, Lontoossa. DLR:n kuudesta linjasta kolme (Stratford – Canary Wharf, Bank – Woolwich Arsenal, Tower Gateway – Beckton) menevät Poplarin läpi, ja Poplar on yksi DLR:n vilkkaimmista asemista.

## Lähteet

## Aiheesta muualla
Science Based Targets

**Science Based Targets** **initiative (SBTi)** on organisaatio, jonka muodostavat YK:n Global Compact -aloite, ympäristöjärjestö WWF, ilmastoraportointiin keskittyvä CDP-järjestö sekä Maailman luonnonvarainstituutti WRI. Aloite kannustaa yrityksiä sitoutumaan tieteeseen perustuviin tavoitteisiin, joilla ne voivat vähentää hiilidioksidipäästöjä.

Organisaatio on kasvanut nopeasti Pariisin ilmastosopimuksen solmimisen jälkeen. Lokakuussa 2018 Science Based Targets -tavoitteisiin oli sitoutunut 140 yritystä maailmassa ja 5 Suomessa. Näiden joukossa oli muun muassa Alma Media, Elisa ja Stora Enso. Vuonna 2024 sitoutuneita yrityksiä oli jo 6 963, joista suomalaisia 111. 

Sitoutumisen lisäksi yritysten on tuotettava uskottava suunnitelma omien päästöjensä vähentämiselle. Vuoden 2023 alusta alkaen SBTi on alkanut purkamaan sitoumuksia yrityksiltä, jotka eivät ole onnistuneet luomaan uskottavaa päästövähennyssuunnitelmaa. Ensimmäisessä aallossa sitoumuksia purettiin yli sadalta yritykseltä, joista merkittävin oli Amazon.

## Lähteet

## Aiheesta muualla
*sciencebasedtargets.org
Ugo Cerletti

**Ugo Cerletti** (26. syyskuuta 1877 Conegliano, Italia – 25. heinäkuuta 1963 Rooma, Italia) oli italialainen neurologi, joka keksi psykiatriassa käytettävän sähköhoidon. 

Cerletti opiskeli Roomassa ja Torinossa ja erikoistui neurologiaan ja neuropsykiatriaan. Rooman yliopistossa hän kehitti sähköhoidon eri mielenterveyden häiriöiden hoitokeinoksi. Keksintö teki hänet maailmankuuluksi. 

Genovassa ja myöhemmin Roomassa Cerletti käytti sähköhoitoa epileptisten kohtausten aiheuttamiseksi koirissa ja muissa eläimissä. Idea sähköhoidon käyttämiseksi ihmisissä pohjautui Cerlettin havainnointiin, että epilepsia ja skitsofrenia eivät esiintyneet yhdessä. Cerletti käytti sähköhoitoa ensimmäistä kertaa ihmiseen Lucio Binin kanssa huhtikuussa 1938 potilaaseen, jolla oltiin diagnosoitu skitsofrenia, harhaluuloja, hallusinaatioita ja sekavuutta. Sarja sähkösokkeja toi potilaan tavalliseen mielentilaan.  

Sähköhoito korvasi pian insuliinin ja kardiatsolin suosituimpana sokkihoitona ja siitä tuli tehokkain hoitokeino mielisairaalan potilaiden hillitsemisessä. Seuraavina vuosina Cerletti teki työtovereidensa kanssa kokeiluja tuhansilla sähkösokeilla satoihin eläimiin ja potilaisiin ja he pystyivät määrittämään sen hyödyllisyyden ja turvallisuuden kliinisessä tutkimustavassa, muun muassa skitsofreniassa, kaksisuuntaisessa mielialahäiriössä ja masennuksessa. 

Cerletti sai Pariisin yliopistolta kunnia-arvon vuonna 1950.

## Lähteet

## Aiheesta muualla
Kristin Lang

**Kristin Lang** (o.s. **Silbereisen**; s. 14. maaliskuuta 1985) on saksalainen pöytätennispelaaja, joka on saavuttanut MM-pronssia ja voittanut kolme Euroopan-mestaruutta.

Lang, silloiselta nimeltään Silbereisen, saavutti ensimmäisen arvokisamitalinsa Belgradin EM-kilpailuissa 2007, kun Saksa sai joukkuekilpailussa pronssia. Stuttgartin EM-kilpailuissa 2009 hän saavutti pronssia nelinpelissä Zhenqi Barthelin parina. Moskovan MM-kilpailuissa 2010 Lang saavutti joukkuekilpailussa pronssia. Lontoon olympialaissa 2012 Lang sijoittui joukkuekilpailussa viidenneksi ja putosi kaksinpelissä jatkosta hävittyään toisen ottelunsa. Saman vuoden EM-kilpailuissa Herningissä hän saavutti pronssia nelinpelissä parinaan Wu Jiaduo.

Schwechatin EM-kilpailuissa 2013 Lang voitti joukkuekilpailussa ensimmäisen Euroopan-mestaruutensa. Joukkueeseen kuuluivat hänen lisäkseen Wu Jiaduo, Han Ying, Shan Xiaona ja Petrissa Solja. Budapestin EM-kilpailuissa 2016 Lang voitti Sabine Winterin parina kultaa nelinpelissä. Loppuottelussa he voittivat maannaisensa Shan Xiaonan ja Petrissa Soljan. Alicanten EM-kilpailuissa 2018 Lang voitti toistamiseen nelinpelin Euroopan-mestaruuden parinaan tällä kertaa Nina Mittelham.

Lang on maailmanrankingissa sijoittunut parhaimmillaan 30:nneksi joulukuussa 2010.

Kristin Lang avioitui pöytätennispelaaja Jochen Langin kanssa kesällä 2017. Heille syntyi ensimmäinen lapsi, tytär, tammikuussa 2018.

## Lähteet
Sabine Winter

**Sabine Winter** (s. 27. syyskuuta 1992) on saksalainen pöytätennispelaaja, joka on saavuttanut MM-pronssia ja voittanut neljä Euroopan-mestaruutta.

Winter saavutti ensimmäisen arvokisamitalinsa Moskovan MM-kilpailuissa 2010, kun Saksa sijoittui joukkuekilpailussa pronssille. Schwechatin EM-kilpailuissa 2013 Winter voitti nelinpelin mestaruuden parinaan Petrissa Solja. Loppuottelussa he voittivat maannaisensa Zhenqi Barthelin ja Shan Xiaonan. Lissabonin EM-kilpailuissa 2014 ja Jekaterinburgin EM-kilpailuissa 2015 Winter voitti kultaa joukkuekilpailussa. Budapestin EM-kilpailuissa 2016 hän voitti Kristin Silbereisenin kanssa kultaa nelinpelissä. Loppuottelussa he voittivat maannaisensa Shan Xiaonan ja Petrissa Soljan. Luxemburgin EM-kilpailuissa 2017 Winter saavutti hopeaa joukkuekilpailussa.

Winter on maailmanrankingissa sijoittunut parhaimmillaan 36:nneksi huhtikuussa 2017.

## Lähteet

## Aiheesta muualla
Pia Olsson

**Pia Olsson** (s. 17. marraskuuta 1966) on suomalainen filosofian tohtori ja dosentti, joka toimi Helsingin yliopiston etnologian yliopistolehtorina. Vuosina 2015–2017 hän toimi eurooppalaisen kansatieteen professorin sijaisena.  

Olsson valmistui Helsingin yliopistosta filosofian maisteriksi 1992 ja valtiotieteen maisteriksi 1995 sekä filosofian lisensiaatiksi 1997 ja tohtoriksi 1999 (suomalais-ugrilainen kansatiede). Hänen suomenkielinen väitöskirjansa 1999 tarkasteli Lotta Svärd -järjestön toiminnan paikallistasoa kansatieteellisestä näkökulmasta. Tutkimus oli otsikoitu *Eteen vapahan valkean Suomen : kansatieteellinen tutkimus lottatoiminnasta paikallisella tasolla vuoteen 1939*. Vuonna 2005 hän sai eurooppalaisen kansatieteen dosentin arvon Helsingin yliopistossa.

Olsson toimi Suomen muinaismuistoyhdistyksen puheenjohtajana vuosina 2016–2021. Suomen Tiedeseuran jäseneksi hänet kutsuttiin vuonna 2018. 

## Lähteet
Joan Hartigan

**Joan Marcia Bathurst** (o.s. **Hartigan**; 6. kesäkuuta 1912 Sydney, Australia – 31. elokuuta 2000 Sydney, Uusi Etelä-Wales) oli australialainen tennispelaaja, joka voitti Australian avoimen tennisturnauksen naisten kaksinpelin kolme kertaa vuosina 1933, 1934 ja 1936. Hartigan kuoli elokuussa 2000 88-vuotiaana.

Hänen poikansa Tom Bathurst on toiminut juristina.

## Lähteet
Vapauttajatsaarin monumentti

**Vapauttajatsaarin monumentti** (, *Pametnik na Tsar Osvoboditel)* on italialaisen kuvanveistäjän Arnoldo Zocchin suunnittelema ratsastajapatsas Bulgarian pääkaupungin Sofian keskustassa. Se paljastettiin vuonna 1907 Venäjän keisarin Aleksanteri II:n kunniaksi. Aleksanteri II vapautti Bulgarian ottomaanien vallasta Venäjän ja Turkin sodan aikana vuosina 1877–1878. 

Uusklassisen muistomerkin tekijän, italialaisen kuvanveistäjän Arnoldo Zocchin ehdotus voitti kilpailun 31 muun taiteilijan ehdotuksen joukosta. Osallistujia oli 12 maasta 1800-luvun lopulla (kiinnostuneita oli yhteensä 90 taiteilijaa 15 maasta). Bulgarialainen arkkitehti Nikola Lazarov osallistui muistomerkin arkkitehtuurin suunnitteluun.

Monumentin peruskivi muurattiin 23. huhtikuuta 1901, Pyhän Yrjön päivänä, Bulgarian ruhtinas Ferdinand I:n läsnäollessa. Muistomerkki valmistui 15. syyskuuta 1903. Ferdinand osallistui myös muistomerkin vihkimiseen 30. elokuuta 1907 yhdessä poikiensa Borisin ja Kirilin sekä Aleksanteri II:n pojan Venäjän suuriruhtinas Vladimir Aleksandrovitšin ja tämän perheen kanssa. 

*Vapauttajatsaarin monumentti* on Sofian *Tsar Osvoboditel* -bulevadin varrella, Bulgarian kansalliskokouksen rakennuksen edessä, takanaan Radisson SAS -hotelli. 

## Osat
Monumentin jalusta on mustaa kiillotettua graniittia, joka on peräisin Vitošasta. *Vapauttajatsaarin momumentti* koostuu jalustasta, keskiosasta henkilöhahmoineen ja massiivisesta uusrenessanssityylisestä  korniisista, sekä veistoksesta, jossa Venäjän tsari on hevosen selässä. Jalustaosassa olevan pronssisen seppeleen lahjoitti Romania sodan aikana kuolleiden romanialaisten sotilaiden muistoksi. 

Keskiosan pronssireliefi kuvaa joukkoa venäläisiä ja bulgarialaisia sotilaita, joita johtaa voiton jumalatar (Nike kreikkalaisessa mytologiassa ja Victoria roomalaisessa mytologiassa) kohottaen miekkansa korkealle. Ryhmää ympäröivät muotokuvat suuriruhtinas Nikolai Nikolajevitšista, kreivi Nikolai Ignatjevsta, kenraali Josif Gurkosta ja kenraali Mihail Skobelevista. Toisessa reliefissä kuvataan Stara Zagoran taistelua, San Stefanon rauhansopimuksen allekirjoittamista ja Veliko Tărnovon perustuslakia säätävän kansalliskokouksen avajaistilaisuutta. Siihen sisältyvät Petko Slaveikovin, Stojan Zaimovin, Ivan Vazovin ja Stefan Stambolovin sekä muiden ajan merkittävien hahmojen muotokuvat.

## Restaurointi
Teos poistettiin paikalta syksyllä 2013 entisöitäväksi. Hevosen jalkojen pronssi oli korvattava halkeilujen takia. Teokseen kertynyt patina poistettiin ja jalusta tasapainotettiin ja puhdistettiin. Myös teoksen ympäristöä uusittiin. Entistetty teos julkistettiin seuraavana keväänä.  

## Kuvia

Tiedosto:20140614 Sofia 039.jpg|Yleiskuva teoksesta.
Tiedosto:1-Sofia-parliament-square-ifb.JPG|Taustalla Bulgarian kansalliskokouksen rakennus ja Aleksanteri Nevskin katedraali.
Tiedosto:Tsar Osvobotitel E1.jpg|Keskiosan yksityiskohta.


## Aiheesta muualla
*Luettelo Aleksanteri II:n patsaista ja muistomerkeistä

## Lähteet
*
*

### Viitteet

## Katso myös

* Aleksanteri II: n muistomerkki Moskovassa 
* Etsi Wikipedian kuvia tsaarin Liberatorin muistomerkistä Sofiassa 
* Google Earth -näkymä
Wu Jiaduo

**Wu Jiaduo** (s. 19. syyskuuta 1977) on saksalainen, kiinalaissyntyinen pöytätennispelaaja, joka on voittanut Euroopan-mestaruuden kaksinpelissä ja joukkuekilpailussa.

Wu saavutti ensimmäiset arvokisamitalinsa Belgradin EM-kilpailuissa 2007, kun hän sijoittui pronssille Elke Schallin kanssa naisten nelinpelissä ja Saksan joukkueen mukana joukkuekilpailussa. Pekingin olympialaisissa 2008 hän hävisi kaksinpelissä ensimmäisen ottelunsa ja kuului joukkuekilpailussa Saksan jaetulle yhdeksännelle sijalle päätyneeseen joukkueeseen. Stuttgartin EM-kilpailuissa 2009 Wu voitti kultaa kaksinpelissä. Loppuottelussa hän voitti Ukrainan Margaryta Pesotskan.

Moskovan MM-kilpailuissa 2010 Wu saavutti pronssia joukkuekilpailussa. Lontoon olympialaisissa 2012 hän sijoittui kaksinpelissä jaetulle yhdeksännelle sijalle hävittyään toisen ottelunsa ja joukkuekilpailussa Saksan joukkueen mukana jaetulle viidennelle sijalle. Saman vuoden EM-kilpailuissa Herningissä hän saavutti nelinpelissä pronssia parinaan Kristin Silbereisen. Schwechatin EM-kilpailuissa 2013 hän voitti joukkuekilpailussa kultaa yhdessä Han Yingin, Shan Xiaonan, Kristin Silbereisenin ja Petrissa Soljan kanssa.

Wu on maailmanrankingissa sijoittunut parhaimmillaan 11:nneksi heinä-elokuussa 2010.

## Lähteet
Kathy Jordan

**Kathryn "Kathy" Jordan** (s. 3. marraskuuta 1959 Bryn Mawr, Pennsylvania) on yhdysvaltalainen uransa päättänyt tennispelaaja. Hän hävisi Australian avoimen tennisturnauksen naisten kaksinpelin finaalissa 1983 Martina Navrátiloválle erin 0-2. Jordan pelasi ensimmäisen ammattilaistason ottelunsa 20-vuotiaana 1979.

Jordan asuu Palo Altossa, Kaliforniassa. Hänen vanhempi sisarensa Barbara on myös entinen tennispelaaja.

## Lähteet
Lucio Bini

**Lucio Bini** (1908–1964) oli italialainen lääkäri. Hän keksi sähköhoidon yhdessä neurologin Ugo Cerlettin kanssa.

## Lähteet
Taina Licciardo-Toivola

**Taina Licciardo-Toivola** (s. 16. syyskuuta 1977) on suomalais-australialainen tubettaja, joka tubettaa kymmenlapsisesta perheestään. Hän on yli 950 000 tilaajallaan Suomen toiseksi seuratuin yksityinen tubettaja Sara Maria Forsbergin jälkeen.

Licciardo-Toivola ei hänen omien sanojensa mukaan ole tubettajan eikä hänen perheensä oikea sukunimi, vaan hän käyttää sitä ainoastaan yksityisyytensä suojaamiseksi.

Licciardo-Toivola aloitti tubettamisen vuonna 2017 omien sanojensa mukaan huvin vuoksi. Hänen videonsa alkoivat saavuttaa laajaa katselijakuntaa nopeasti vuoden 2018 lopulla.

Hän keskittyy kanavallaan omaan arkeensa kymmenlapsisen perheen kanssa. Muun muassa Helsingin Sanomien Nyt-liite ja Iltalehti ovat kuvanneet perheen vaivattoman perheidyllin seuraamista koukuttavaksi.

Kymmenlapsisen perheen lasten nimet ja syntymävuodet ovat Leonardo De Valentino (1998), Cleopatra BambiTaina Baby (1999), Jerusalem Judge (2002), Romeo Romeo Indiana (2004), D'artagnan Angel (2007), Shakespeare Winter Fox (2010), Nefertiti Butterfly Bambitaina (2014), Kingjames Ocean Fox (2015), Aphrodite Princess Bambitaina (2016) ja Omega Royal Fox (2017). Taina kertoo lapsistaan kymmenenosaisessa videosarjassaan, jossa jokaisella lapsella on oma esittelynsä.

Myös Tainan lapset osallistuvat aktiivisesti mukaan videoiden tekoon ja vanhimmilla lapsilla on omat kanavat. 

## Lähteet
SurfCAM

**Surfcam** on tietokoneavusteisen suunnittelun (CAD) ja tietokoneavusteisen valmistuksen (CAM) ohjelmisto.

Ohjelmasta on saatavilla kahta eri vaihtoehtoa: Surfcam Traditional tai Surfcam.
Surfcamillä voi tehdä työstöratoja rautalanka- ja solidimalleihin. Ohjelmassa on 2,5-akselinen ohjelmointi sekä 5-akselikoneistus. Surfcamillä voi normaalin  jyrsin- ja sorviohjelmoinnin lisäksi ohjelmoida lankasahausta tai mittaamista. 
Surfcam-ohjelmisto on usein käytössä CAM-puolen työskentelyssä. 

## Surfcam Traditional
Surfcam Traditional on ensimmäisenä julkaistu Surfcam-ohjelmisto, joka on julkaistu 1980-luvun lopulla. 

## Surfcam
Surfcam tunnettiin aluksi Surfcam Evo -ohjelmistona, mutta myöhemmin nimettiin uudelleen muotoon Surfcam. Surfcam Evo julkaistiin 2013, kun Vero Software osti Surfcamin. 

## Historia
Vuonna 1988 Alan Diehl ja hänen poikansa Larry perustivat Surfware-yhtiön, jolloin myös julkaistiin Surfcam. 

## Lähteet
* https://www.rensi.fi/tuotteet/ohjelmistot/surfcam/
* https://www.surfcam.com/
* https://traditional.surfcam.com/ 
* CAM-ohjelmistojen nykytila, haasteet ja tulevaisuus
Nancye Wynne Bolton

**Nancye Wynne Bolton** (o.s. **Wynne**; 2. joulukuuta 1916 Melbourne, Australia – 9. marraskuuta 2001 Melbourne, Australia) oli australialainen oikeakätinen tennispelaaja. 

## Saavutukset
Hän on Australian avoimen tennisturnauksen naisten kaksinpelin kuusinkertainen voittaja. Naisten kaksinpelin ykkössija tuli vuosina 1937, 1940, 1946, 1947, 1948, ja 1951. Wynne sijoittui toiseksi vuosina 1936 ja 1949. Australian avoimen naisten nelinpelissä Wynne pelasi aina Thelma Coyne Longin parina, ja saavutti 12 finaalipaikkaa, joista saldona 10 kultaa ja 2 hopeaa. Wynne valittiin Australian Tennis Hall of Fameen vuonna 2001 ja International Tennis Hall of Fameen 2006.

Hän nai George Boltonin 6. heinäkuuta 1940.

## Lähteet

## Aiheesta muualla

* Valokuvia National Portrait Galleryssa
Pyhän Marian kirkko (Barnetby)

**Pyhän Marian kirkko** () on käytöstä poistettu kirkkorakennus Barnetbyn kylässä, Lincolnshiressa, Yhdistyneessä kuningaskunnassa. Se on Grade I -luokan suojelukohde, jonka hoidosta vastaa Churches Conservation Trust.

Laiva on myöhäiseltä 1000-luvulta ja torni 1100-luvulta. Puinen kahdeksankulmainen saarnastuoli on 1700- ja 1800-lukujen vaihteesta. Tornissa on kivestä veistettyjä pienten lasten ruumisarkkuja.

## Lähteet